
LA MONAĤOJ DE CALDEY. 


Antaŭ ol mi komencas tiun ĉi mallongan historieton de 
vera religia aventuro de la dudeka centjaro, mi volas kla- 
rigi al miaj legantoj, ke la herooj de mia rakonto ne estas 
katolikoj, sed anglikanoj. Do kiam mi parolas libere pri 
episkopoj, pastroj, Benedikta Ordena, monaĥoj k.t.p. oni 
devas kompreni, ke tiuj vortoj ne estas tie ĉi uzitaj laŭ 
la ordinara kaj katolika senco. 

Ĉar la Bulo Apostolicae Curae de la Papo Leono XIII 
montras klare al ĉiuj katolikoj, kela protestanta eklezio de 
Anglujo ne havas veran sacerdotaron. 


La legantoj de Espero Katolika tre bone scias, ke ekzis- 
tas en Anglujo multe da nekatolikoj, anoj de la ŝtateklezio, 
kiuj pli kaj pli sopiras reveni al la fideleco al la Apostola 
Seĝo. Dum longa tempo la pli piaj Anglikanoj kutimiĝas 
kredi preskaŭ ĉiujn katolikajn dogmojn kaj praktiki en 
sennombraj detaloj la katolikan vivmanieron laŭ sia oport- 
uno kaj “povo. Inter aliaj aferoj ili longe penadas rekomen- 
cigi inter si la religian vivon, tiel perforte detruitan de la 
malbona reĝo Henriko VIII. 

En la unua tempo la episkopoj protestantaj malaprobis 

tiujn penojn reakiri la glorojn de la estinto, sed iom post 
iom ilin venkis la sindoneco kaj entuziasmo de la novaj 
religiuloj. Sub la saĝa gvido de la kondukantoj de la alroma 
movado, la doktoroj Pusey kaj Neale kaj iliaj postuloj, 
ekestis aroj da virinoj vivantaj sub simpla regularo kaj 
farantaj simplajn votojn. Pli poste formiĝis similaj aroj da 
viroj, ĉiuj okupataj pri aktivaj bonfaroj, ekz. la Societato 
de S. Johano Baptisto ĉe Cowley apud Oxford, kaj la 
Ordeno de la Reviviĝo de nia Sinjoro ĉe Mirtield. 

Ĉiuj tiuj societatoj estis tute novaj; ĉiu estis kreita por 
iu speciala nuntempa bezono, kaj ĉiuokaze la celo estas 
tute praktika. Ili celas la aktivan vivon sub la protekto de 
regula preĝado. Tio ne estas mirinda; car la angla karak- 
tero estas speciale praktika kaj agama, kaj ankaŭ la pro- 
testantoj ĉie ne povas kompreni la utilecon de la vivo de 
meditado. 

Tamen de tempo al tempo la deziro movis unu kaj alian 
entrepreni taskon multe pli malfacilan. Ĉu oni povus redoni 
al la anglikana eklezio la veran kontempleman vivon ? Ĉu 
Oni povus restarigi la Benediktan Ordenon ? La nea respondo 
al tiuj demandoj ŝajnus konfeson, ke la Reformacio en 
Anglujo vere sukcesis en sia malbonfaranta laboro, kaj 
detruis la katolikan karakteron de la eklezio. Kaj tion 
granda parto de miaj landanoj absolute rifuzas konfesi. 
La katolikoj ĉiam insistas, ke protestanta institucio ne povas 
doni la fruktojn de la sankta vivo. La katolikemaj angli- 
kanaj respondas, ke la tempo kaj la pacienco solvos Ĉiujn 
tiajn problemojn. La historio de Caldey estas la praktika 
respondo al tiuj demandoj. 

Kompreneble la monaĥoj de Caldey ne estis absolute la 
unuaj protestantoj, kiuj penis vivi laŭ la Benedikta Regu- 
laro. La bonekonata „Patro Ignacio” kaj aliaj kuraĝuloj 
preparis la vojon, kaj iliaj eraroj kaj neprudentaĵoj estis 
utilaj kiel konduliloj kaj admonoj al iliaj posteuloj. Sed la 
monaĥoj de Caldey sukcesis ricevi la aprobon de la Angli- 
kanaj aŭtoritatuloj de l!' komenco de la entrepreno, kaj ili 
sole malsukcesis tial, ke la ŝtateklezio ne povas toleri la 
plenan religian sistemon de la Katolika Eklezio. 

En la nuna artikolo mi proponas rakonti mallonge la 
historion de la monaĥoj de Caldey kaj ilia granda entre- 
preno; en alia mi esperas daŭrigi la historion kaj diri kiel 
ili trovis la vojon en la veran ŝafejon. 

Sed en la unua loko mi volas citi la vortojn, kiujn mi 
Ĵus legis sur la unua paĝo de la Historioj de la Benediktoj 
de la Insulo Caldey; ili estas vortoj de protestanta pastro, 
sed ili estas vere katolikaj vortoj, kaj ili enhavas la sekre- 
ton de Caldey. Jen ili estas: | 

„Se vi povas preĝi, se vi komencis akiri iugrade la sank- 
tan arton, tiuokaze pro Dio kaj pro homo ne volu fari ion 
alian. Donu vin entute al tiu laboro: restu sur la monto 
kun la manoj levataj al Dio, — ne estos manko da bata- 
lantoj malsupre, kiuj venkos per viaj propetoj” (Vortoj 
de D-ro A. W. Robinson). 

La komencoj de gravaj aferoj ofte trovas sin en la oka- 
zoj de knaba vivo. Unu tagon antaŭ tridek jaroj okazis 
ke dekdujara knabo vagis en la patran librejon por serĉi 
ion por sin amuzi. 

Li trovis tie kuriozan libron de rekutima speco, titolita 
„Monaĥoj kaj:Monaĥejoj”. Li prenis ĝin, li legis avide, li 
interesiĝis forte, li komencis revi, ke li iam fariĝos Bene- 
dikta monaĥo. 

Post longe en la jaro 1892 juna kuracista studento pres- 
kaŭ akcidente vizitis la monaĥejon de la (Anglikanaj) 
Benediktaj monaĥinoj ĉe Twickenham, kiujn ni trovos pli 
poste ĉe Malling Abatejo, apud Maidstone, kaj ankoraŭ pli 
poste ĉe Milford Haven. Tiuj sinjorinoj sub la aŭtoritato 
de D-ro Temple, Episkopo de Londono, jam komencis 
vivi laŭ la regularo de S. Benedikto en la Anglikana Eklezio. 

La juna studento, la dekdujara knabo estas la sama per- 
sono, kiu sin nomas Aelred Carlyle. 

Li kompreneble demandis sin, se povas ekzisti monaĥinoj 
de la Benedikta Regularo en la Nacia Eklezio, kial ne 
povas ankaŭ esti monaĥoj ? Efektive ne estas praktike la 
sama afero. Ĉar unue vira ordeno estas pli formala kaj 
serioza, malpli eksperimenta; kaj plie, se estos monaĥoj, 
estos ankaŭ. pastroj de la ordeno. La laikoj povas preĝi 

kiel ili volas, sed la pastroj estas tute alia afero. Kaj tiel 
tio estis la provo de la eksperimento. 

Nu la kapelisto de la monaĥinaro estis samtempe la 
estro de malgranda grupo da viroj, kiuj estis jam penantaj 
vivi laŭ la Regularo de S. Benedikto (Notu ke ĉie ni tro- 
vas tiujn mirindajn signojn de la dia graco). En tiun anaron 
eniris la juna studento sub la nomo de Frato Aelred, kaj 
tie li ricevis sian unuan sperton de la religia vivo. Sed la 
eksperimento ne daŭris longe. La grupo baldaŭ disiĝis. En 
tiu ĉagreno li tute ne perdis kuraĝon. Jam li konatiĝis ĉe 
Ealing dek junulojn, kiuj partoprenis siajn esperojn kaj 
ambiciojn. Kun la aprobo de la antaŭnomita kapelisto, tiu 
ĉi nova anaro luis ĉambron, kie ili kunvenis por preĝado. 
Kaj post nelonge ili ekposedis domon, kie ili laŭ sia povo 
vivis kaj preĝis kune, dum ili perlaboris sian ĉiutagan panon 
en la mondo, kaj ankaŭ helpis la paroĥestron en la paroĥa 
laboro 

En la jaro 1895 Frato Aelred kaj liaj kunuloj ricevis 
koran inviton de la pastro, iri al la Isle of Dogs (Insulo 
de Hundoj), kaj sin doni entute al la religia vivo sub ĉiu- 
jaraj votoj. Li tre deziris respondi jese al tiu alvoko, sed 
liaj kunuloj ne povis konsenti kun li pri tio. Fine post 
zorga pripensado ili disiĝis, kaj Frato Aelred venis al la 
nova hejmo tutsole. 

Mi certe ne kuraĝos kompari tiunĉi bravulon kun la 
glora Sanktulo Ignacio, tamen oni ne povas studi la vivon 
de Aelred Carlyle sen memorado de la multaj afliktoj kaj 
tentadoj de la nevenkebla fondinto de la Jezuitoj. Supoz- 
eble ĉiuj, kiuj faras grandan laboron por Dio, bezonas ne 
sole la donacon de preĝado, sed ankaŭ tiun de persistado. 
Tia homo estas Aelred Carlyle. Kiel Jakobo li estas „forta 
kontraŭ Dio” (contra Deum fortis) en la kuraĝa frazo de 
la Sankta Biblio. Li ne sciis esti venkita. 

Dum la sekvantaj monatoj li vivis hejme, donante parton 
de sia tempo al siaj studoj, parton al paroĥa laboro en la 
Isle of Dogs. Tiu „insulo” estas vere duoninsulo sur la 
norda bordo de la rivero Thames oriente de Londono. En 
ĝi Oni trovas la ĉefajn ŝipejojn de tiu urbo. Oni povas 

imagi, ke la paroĥa laboro en tia distrikto ne estas tre 
alloga al ordinara persono. : 

En kvadraĝesimo de l' jaro 1896 li venis loĝi en tiu sama 
paroĥo kaj sin donis entute al preĝado kaj bonfaroj. La 
Episkopo Temple de Londono sciigis kaj aprobis sian deci- 
don, kaj ĉe Pasko la bona kapelpastro de la Benediktaj 
monaĥinoj de Malling (pri kiuj ni jam parolis) akceptis lin 
kiel „Novulon”” en la Kapelo de l' Abatejo. Pro la speci- 
alaj cirkonstancoj la Episkopo permesis al li, tuj preni 
votojn por unu jaro. Post kelkaj monatoj kuniĝis al li 
alia Novulo. 

Je P fino de l? jaro 1897 Fatro Aelred iris al la paroh- 
estro kaj diris al li, ke la multeco de liaj praktikaj devoj 
malhelpis lin atingi la veran celon, kio estis vivi precize 
la Benediktan vivon. Ankaŭ li esperis, ke la tempo alvenis 
kiam li povos fari sian profesion kiel Benedikta monaĥo. 
Do la bonkora paroĥestro skribis al la Ĉefepiskopo petante 
lin, ke li donu intervjuon al Frato Aelred. 

La Episkopo Temple nun fariĝis Ĉefepiskopo de Kantu- 
ario, kiu estas la plej alta ofico en la Nacia Eklezio. Li 
Ĉiam interesiĝis pri la religia vivo, kaj tial li tre favore 
ricevis Aelred kaj plene aprobis liajn planojn, kaj donis al 
li sian benon. Plie post tri tagoj li sendis al li aŭtoritatan 
permeson, fari profesion kiel Benedikta monaĥo. Tiu solena 
profesio estis farita en la Kapelo ĉe Malling antaŭ la sama 
Kapelisto, kiu tiel longe simpatiis kun li, je la 20-a de 
Februario, 1898. 

Dum kelkaj monatoj Frato Aelred kaj liaj kunuloj vane 
serĉis konvenan hejmon por sia nova vivo. Multajn semajn- 
ojn ili pasigis en la Londona domo de la Cowley Patroj, 
kaj en la fino de 1889 ni trovas ilin en dometo apud Milton 
Abbas en la graflando de Dorset, kie ili restis ĝis ili iris 
al Caldey en Januaro 1901. 

Por tiuj, kiuj forkuras de la sendia mondo, kia hejmo pli 
dolĉa ol insuleto! En Patmos S. Johano vidis la ĉielon 
malfermita. En lona kaj Lindisfarno S. Kolumbo kaj S. 
Kutberto gajnis la konvertiĝon de Anglolando per siaj 
preĝoj senĉesaj. Sed cent jaroj antaŭ kiam S. Kolumbo 

venis al Iona, iu Abato Piro preĝis kaj fastis sur la insuleto 
Caldey. Tien ĉi venis S. Iltyd, religiulo, predikanto kaj 
instruanto, tien ĉi S. Davido kaj multaj forgesitaj sanktuloj, 
kies nomoj estas skribitaj en la ĉielo. Tien ĉi ankaŭ pli 
poste la Normandoj sekvis la Keltojn, kaj de 1120, ĝis 
1535 (mizera jaro!) la filoj de S. Benedikto regis kaj preĝis 
en Caldey. Feliĉa insulo de la plej malproksima okcidento, 
ĝi estis unu granda altaro de Dio, ĉirkaŭgardata de la 
nedormanta maro! 

Nu antaŭ ol la monaĥoj de S. Benedikto iam venis al 
Caldey, plaĉis al Dio doni al la Angloj saĝan kaj sanktan 
reĝon. Kaj en multaj aferoj la reĝo Eduardo la Konfesoro 
ricevis de Dio la donacon de profetado. Do kiam li kuŝis 
sur la mortlito, multaj kaŝitaĵoj sin rivelis al li en sonĝo, 
kaj precipe la anĝelo de P Sinjoro parolis al li pri la 
punoj kiuj venos kontraŭ la Angla popolo. Kaj la reĝo 
demandis, ĉu ekzistus ia helpo aŭ savo. Al kiu oni respon- 
dis jene: 

„Verda arbo detrancita de sia trunko estos apartigita 
de sia radiko ĝis tri hektometroj, kaj poste sen vira mano 
ĝi floros kaj fruktodonos kaj post kiam tio okazos eble 
venos savo.” | 

Kio ajn estos la vera klarigo de l' sonĝo, tiamaniere 
okazis al la Eklezio en Anglujo. Ĉar en la jaro 1534 la 
kruela reĝo Henriko VIII perforte apartigis la Eklezion de 
la Sankta Seĝo, kaj en 1560 Elizabeto finis la detruadon 
de la Katolika Religio en Anglujo. 

Post 300 jaroj komencis vere la Katolika Reviviĝo, kun 
la fama predikado de Keble pri la Nacia Apostatiĝo en Julio 
1833. En 1845 la unuaj Oxfordaj konvertintoj aliĝis al la 
Katolika Eklezio, kaj en 1851 la glora Papo Pio IX redo- 
nis al Anglujo la Hierarĥion spite la koleraj protestoj de 
la politikistaro. 

Pasis pli ol 60 jaroj kaj la Katolika tajdo alfluas anko- 
raŭ tre malrapide. Tamen senhalte ĝi fluas kaj silente ram- 
pas en malproksimajn lokojn kaj forgesitajn sanktaĵojn, 
kie antaŭe le Meso estis oferata, la sanktuloj faris miraklojn 
de povo kaj amo. Kaj tiel en la fino ĝi alvenis eĉ al la 

soleca insulo Caldey, apud Tenby ĉe la suda de Kimrujo. 
Kaj jen la rakonto. 

En Oktobro 1900 la bienposedanto ĉe Milton Abbas 
bezonis la dometon, en kiu vivis la Fratoj. Sekve ili devis 
trovi novan hejmon. Samtempe la Anglikana Pastro Bushell, 
kiu tiam estis la posedanto de Caldey, skribis al la Fratoj 
kaj proponis, ke ili uzu dum kelkaj monatoj la “ĉambrojn 
kaj preĝejon de la antikva priorejo en la insulo. Li neniam 
intencis fari daŭran aranĝon: tion oni tute komprenis. Sed 
la propono kontentigis la monaĥojn kaj alvokis al ilia amo 
al la estinto, kaj kun ĝojo en koroj ili kantis la vesperan 
Diservon je la unua fojo en la antikva preĝejo. Ŝajnis al 
ili, ke Dio jam redonis la gloron de l' pasintaj jaroj, dum 
ili kantis la samajn vortojn, kiujn kantis la Katolikaj filoj 
de S. Benedikto en la sama preĝejo antaŭ tiel multaj cent- 
aroj. Sed Dio provizis ion pli bonan por ili, por ke ili ne 
pertektiĝu sen ni. 

Estante sen mono, la Fratoj penis vivi per laboro en la 
monaĥejo, kaj dum tiu ĉi tempo ili ofte spertis veran mal- 
saton. Pli poste la posedanto de Caldey bezonis la tutan 
domon kaj dum ok semajnoj ili devis dormi en tendoj en 
la arbareto. La vetero estis neordinare pluvema kaj mal- 
varma en tiu jaro. En la fino de Septembro ili povis 
dankplene reveni al la protektanta tegmento de la domo. 
Dum multaj monatoj ili preĝis al la bona Dio, ke Li montru 
al ili sian volon. Fine en la komenco de 1902 ili ricevis 
inviton de Lord Halifax, veni loĝi en konvena konstruaĵo 
en Painsthorpe en la graflando Yorkshire. 

La leganto komprenos, ke la maltrankvilaĵoj kaj necertoj 
de tiu periodo grande fortigis kaj unuigis la frataron kaj 
ankaŭ lernigis ilin esperi en ĉiuj aferoj la fidindan gvidadon 
de Dio. Paŝo post paŝo ili marŝis al la fina celo sen antaŭ- 
vido de la estonto, kaj ĉiutage ili lernis kune novajn 
lecionojn de konfido kaj pacienco. Tiamaniere por kuraĝigi 
iin, la bona mano de Dio kondukis ilin al Caldey, sed 
kiam Li poste foririgis ilin, la bonuloj akceptis la Dian 
volon sen duboj aŭ plendoj. 

Kaj tiel ni trovas ilin “ĉe Painsthorpe en la monato 

Marto 1902, liberaj de la maltrankvilaĵoj de la antaŭaj 
jaroj, kaj sin donantaj al la servo de Dio sen distreco. Ili 
estas jam naŭ, kaj la nombroj grade plimultiĝas. Kun la 
aprobo de la Ĉefepiskopoj de Kantuario kaj de Jorko, ili 
elektis Frato Aelred kiel Abato, kaj illi ricevis de Kantu- 
ario la Konstitucion (Charta) de la Monaĥaro. 

En tiu dokumento la Ĉefepiskopo de Kantuario donis 
sian plenan sankcion al ĉio, kion ili faris, kaj al ilia obser- 
vado de la Sankta Regularo de S. Benedikto. Nu la Ĉef- 
episkopo Temple estis saĝa kaj singardema reganto, kiel 
ĉiu anglo scias, kaj certe li antaŭvidis, ke gravaj malfacilaĵoj 
povos okazi en la estonto pri la letero kaj la spirito de 
la Benedikta Regularo, kaj li sendube opiniis, ke estos pli 
saĝe riski tiujn danĝerojn ol subpremi ĉiun entuziasmon 
kaj piecon en la ŝtateklezio. Sed li estis maljunulo, kaj lia 
„posteulo eble ne sentus sin devigita sekvi en la sama vojo. 
Kaj estas juste memori, ke antaŭvidi malfacilaĵojn ne estas 
la sama afero, kiel venki ilin. 

Ni ne povas dubi, ke la Ĉefepiskopo bone sciis, ke la 
monaĥoj preĝis laŭ la Benedikta Breviario. Kompreneble 
ĉiu scias, ke kelke da anglikanaj pastroj uzas la (ordinaran) 
Breviaron, sed tion la episkopoj ne povas facile malhelpi. 
Sed uzi la Breviaron kun ĉiuj Oficioj de la Sanktuloj sub 
Regulo kaj episkopa aŭtoritato, tio estas stranga afero en 
la protestanta eklezio! Kion pri la anglikanaj monaĥinejoj? 
vi eble demandos. Nu en la plimulto el tiuj (ne en Ĉiuj) 
oni uzas Oficiojn zorge preparitajn per la forigo de la Ave 
Maria kaj la neanglikanaj Festoj k.t.p. | 

Sed en la Caldey afero la Cefepiskopo Temple simple 
rifuzis iri renkonti malpacon. Li fermis la okulojn kaj 
benis la monaĥojn. Kaj en 1903 li mortis. 

La nova Ĉefepiskopo de Kantuario, nomata Davidson, 
estas viro de alia speco, kaj la monaĥaj tuj sentis, ke ili 
perdis amikon. Sed nun ili vivis en la diaceso de la Ĉef- 
episkopo de Jorko, kaj ili senhezite turnis sin al li, kaj 
trovis lin plena je bonkoreco kaj bonvolo. Ĝis nun ili ne 
havis pastron de sia Ordeno. Ekzistis kialoj, pro kio ne 
estis dezirinde, ke la Abato pastriĝu en Anglujo laŭ la 

anglaj leĝoj. Tial la Ĝefepiskopo Maclagan (de Jorko) 
sendis Abato Aelred al la Episkopo Grafton de Fond du Lac 
en Usono, kiu faris lin pastro laŭ la Anglikana Ceremonio. 

La jaroj, kiujn ili pasigis ĉe Painsthorpe estis kvietaj 
kaj trankvilaj kaj plenaj de gracoj, kiuj pretigis ilin por la 
estonto. Post longe venis al ili la neantaŭvidita anonco, 
ke oni intencas vendi la karan insulon Caldey. Kaj tiu 
anonco estis akompanita per alia eĉ pli mirinda; la aĉet- 
onto de Caldey proponis prezenti ĝin al la monaĥoj de 
Painsthorpe. En tiuj aferoj ĉio Ĉiam iras malrapide, kaj 
multaj monatoj pasis antaŭ ol oni finis la negocadon ; sed 
ĉirkaŭ la fino de Septembro, 1906, la monaĥaro fariĝis la 
vera posedanto de la tuta insuleto. 

La monaĥaro forlasis sian amatan hejmon en Painsthorpe 
en Oktobro 17, oferinte al la bona Dio en la paroĥa 
preĝejo siajn lastajn dankojn pro tiel multaj benoj. Ĉeestis 
Lord Halifax, kiu ĉiam estis tiel helpema kaj donema, kaj 
multe el la paroĥanoj, kaj la adiaŭoj estis vere kortuŝantaj. 
Tamen ilia ĝojo estis pli granda ol ilia malĝojo. Ili venis 
naŭ, kaj ili foriris dek-ok; kaj ŝajnis al ili, ke la grandaj 
esperoj, kiuj movis ilin, tuj estas plenumotaj, sed nia Dio 
estas Dio, kiu kaŝas sin. Vere la Caldey-anoj povas diri, — 
„ln mari via tua, et semitae tuae in aquis multis: et vestigia 
tua non cognoscentur.” 

Lasinte Paidsthorpe, la Fratoj vojaĝis la tutan nokton 
kaj alvenis al Tenby frumatene en la festo de S. Luko. 
Enirante la vaporŝipon, ili tuj ekvidis la tutan loĝantaron 
de l' insulo venanta renkonti ilin. Procesio sin formis sur 
la krutaĵo, kaj ĉiuj akompanis la Fratojn al la preĝejo, 
kantante la Deprecamur kaj la litaniojn, kiujn kantis S. 
Aŭgustino, . kun siaj monaĥoj, kiam ili marŝis al Kantuario 
antaŭ (tridekY centjaroj. Tiel kun pento kaj danko la mona- 
ĥoj ekposedis la insulon de Sanktuloj en la nomo de S. 
Benedikto kaj al la gloro de Dio. 

Pri la vivo en Caldey en la daŭro de la sekvantaj ses 
jaroj ni ne havas skribitan historion, krom tio, kion oni 
povas eltrovi en la paĝoj de la gazeto Pax, kiun eldonis 
la Fratoj. Ni scias, ke ili daŭris preĝi diligente kaj observi 

sian Regularon kun fervoro kaj severeco. La beno de Dio 
restis sur ili, kaj ilia nombro kaj influo pligrandiĝis. Multaj 
anglikanaj pastroj kaj junuloj vizitis la gastejon de tempo 
al tempo. Oni diras, ke la verketo de la Abato, titolita 
„Nia Celo kaj Metodo”, tre plaĉis eĉ al la Katolikaj 
Benediktoj. Kaj la katolikemaj Anglikanoj ĝoje kriis: „Jen 
vi vidas, kion la Anglikana Eklezio povas fari!” 

Sed en la daŭro de tiuj jaroj komencis fariĝi persista 
demando en la koroj de la: Caldey monaĥoj — „Kion vi 
faras tie ĉi ? Kial vi ne obeas la Estron de la Krista Eklezio ? 
Per kiu aŭtoritato vi faris, kion vi faras ?, Ne sole al aliaj 
homoj, sed eĉ al si mem, ili ŝajnis esti balanciĝantaj inter 
du sistemoj, prunteprenantaj Breviarion kaj Meslibron kaj 
Regularon de Romo, kaj samtempe penantaj tenadi sian 
lokon en la „Eklezio de Anglujo.” 

Al tia problemo ekzistas sole unu respondo. Sed ne facile 
atingis ĝin tiuj sindonemaj homoj. Oni diras, ke la antikvaj 
Romanoj opiniis tiun viron esti heroo, kiu rifuzis malesperi 
pri la Respubliko. Tiu ideo eble klarigos al ni la lojalecon 
de Anglikanoj al institucio, kiu tute ne meritas ĝin. Tiuj 
nobluloj povis konfesi eraron, ili povis submeti sin al la 
Dia volo, sed ili trovis, ke estas preskaŭ neeble malesperi 
pri sia eklezio. Tio estas la vera kaŭzo, pro kio tiel multe 
da katolikemaj anglikanoj ankoraŭ restas en la skismo. 
Estis la ĉiama diro de granda Anglikano: „Spartam nactus 
es, hanc exorna!” 

Oni povas respekti tian vidpunkton, dum samtempe oni 
senhezite kondamnas ĝin. Tiuj, kiuj obstine rifuzas sekvi 
la lumon de Dia vero en la unu Eklezion, eĉ pro bonŝajnaj 
kialoj, ne nur riskas la savon de siaj animoj, sed ili ankaŭ 
malhelpas multe da dubantoj kaj hezitantoj, kiuj per iom 
da kuraĝigo baldaŭ enirus la Ŝafejon de Kristo. Sed kiam 
tiuj ĉi vidas tiel multe da homoj, kiujn ili kutimas nomi 
„bonaj Katolikoj” (ĉar tiel ili ofte priskribas siajn katolik- 
emajn, sed nekatolikajn pastrojn), kontentaj resti ekstere 
de la Petra barko; tiam ili konkludas, ke la submetiĝo al la 
Ĉefpastro ne Ea absolute deviga, kaj ili nature pliamas 
resti en la kutima amikaro, ol pasigi la estontajn tagojn 

inter novaj homoj, nekonataj vizaĝoj, kaj aliaj mensoj. 

Estas la plej granda gloro de la monaĥoj de Caldey, ke 
ili fine respondis al la ĉiela alvoko, spite sia fortega amo 
kaj lojaleco al sia „Sparto.” Ili estis kiel multe aliaj rilate 
al nesciado de la vero, sed ili sekvis la vojon de Dio ĝis 
sia povo, ĝis la limo de sia scio. Ili deziregis servi Dion 
laŭ la Regularo de S. Benedikto, kaj responde Li kompatis 
ilin kaj sendis al ili la veran lumon de la Evangelio. Kaj 
ili obeis, kaj ne ili sole, sed la tuta katolika mondo profitas 
per ilia bonvolo. Ni jam povas vidi, ke ĉio, kio okazis al 
ili, okazis por nia plibono, por ke ni reposedu la sankta- 
ĵojn de la antikvaj tempoj. Car vere en la ĉefaltaro de 
Caldey estas sanktaj ŝtonoj alportitaj for de multaj malnovaj 
abatejoj kaj preĝejoj. Jen estas la Abatejo de Selby, jen 
Walsingham, jen Tintern, jen preskaŭ-apostola Glastonbury. 
Jen estas peco de malproksima Lindisfarne; jen estas ŝtono 
de malsanktigita Westminster; jen la kapelo de S. Aŭgustino 
de Kantuario. Vere la Abato de Caldey rabegis la Egiptojn, 
Al Katolika Monaĥejo tiuj trezoroj kredeble ne venus, sed 
al Caldey ili ĉiuj alvenis kaj en Katolika Caldey ili nun 
restas kaj restos. Gloro al Dio! 

La historieton de la konvertiĝo de la Caldey-anoj mi 
esperas rakonti laŭ oportuno.') Hodiaŭ ni lasos ilin, ankoraŭ 
Anglikanojn, en sia kara insulo, viĝilantaj kaj preĝantaj 
apud la senlacaj ondoj de la okcidenta maro. Tie kun 
paco en siaj koroj ili estas en la protekto de la Dio de 
ĉielo, laŭdante Lin je trankvila pieco, inter la ventegoj 
teruraj de P mondo. Sed fine la ombro de venonta ŝanĝo 
atingas la korojn de tiu ĉi kaj tiu el la bonuloj. „Ecce 
nubicula parva quasi vestigium hominis ascendebat de mari!” 
Kiel la servanto de Elias, ili ŝajnas vidi malgrandan nubeton 
suprenirantan el la maro, similan al piedsigno de homo, 
antaŭdirantan la neeviteblan pluvegon. Ĉu estis-piedsigno 
de la Homo, Kiu estas Dio, kies vojo estas en la maro, 
kaj irejoj en la vastaj akvoj? 

A. H. NANKIVELL. 

La Katolika Eklezio juĝata de Protestanto. 
(El la Revue Apologetique.) 


D-ro Foerster, eksprofesoro de pedagogio en la Univer- 
sitato de Zürich, skribis antaŭ ne longe: 

„Hodiaŭ, post historio preskaŭ dudekjarcenta, ni povas 
senpartie prijuĝi la potencan ellaboraĵon plenumitan de la 
Apostoloj de Kristo, laŭ la volo de sia Majstro. 

En nia dudeka jarcento, tiu majesta konstruaĵo, la Kato- 
lika Eklezio, elradias en sia tuta unueco, en sia tuta 
beleco. Nenia tera potenco iam kapablis ŝanceli ĝin. 

Kontraŭ la roko de la Eklezia Unueco, kion efikis la 
persekutado de la Romaj Cezaroj, la herezaj mezepokaj 
ideofluoj, kaj la dissolvaataj emoj de la Reformacio? 

Hodiaŭ la glavo dormas, sed akra batalo furiozas kon- 
traŭ la diaj institucioj, kontraŭ la papeco. El sia alta 
observejo, dum ĉiuj jaroj, la papa dinastio estis atestanto 
de interpopolaj militadoj. Generacioj naskiĝis, generacioj 
malaperis, kaj la Eklezio vidis Ĉiujn siajn malamikojn de- 
glitantajn en la tombon. Ĉirkaŭ la Eklezio, ĉio senkoloriĝis, 
ĉio mortis; sola ŝi konservis sian junecan forton kaj sian 
belecon. La popoloj de la tero rigardis al ŝi, kaj petis ŝian 
protektadon. Ŝi akceptis ilin. Ŝi donis al ili la bonfarojn 
de civilizacio. Ŝi instruis ilin ŝati la vivon. 

Poste, kiam ili sentis sin fortaj, ili opiniis, ke ili ne 
bezonas ŝin plu. 

Tiu konduto afliktis, sed ne senkuraĝigis ŝin, ĉar en Ŝi 
sidas Dia forto. En malfacilaj horoj, Dio starigis, por 
direkti Sian Eklezion, virojn fortajn per ilia volo kaj karito. 

Interligita kun la Eklezio per miloj da vejnoj, la papeco 
estas por ŝi la principo de unueco. La papeco estas la 
roko, sur kiu tiu Eklezio estas konstruita. La papeco estas 
Petro vivanta en siaj posteuloj. Hodiaŭ disvastiĝas pli kaj 
pli la konvinko, ke estas necese havi videblan aŭtoritaton 
pri rivelitaj veroj; kaj ju pli nia epoko klopodas por liber- 
igi sin de aŭtoritato, des pli insistema fariĝas la invito 
submetiĝi al la plej alta aŭtoritato ekzistanta en ĉi tiu 

mondo. Sen ia aŭtoritato-interpretisto de la tradiciaj dog- 
moj, la aŭtoritato de Kristo kaj de la Evangelio estas nur 
sensenca vorto.” 


(El Belga Katoliko.) Tradukita de „RAMO”. 


La Eklezio en jaro 1912. 


Kiu kuraĝus, de la sojlo de ĵus komencita jaro, direkti 
pli malpli ĝustan rerigardon pri la religiaj vivesprimoj de 
la Eklezio en la pasinta jaro? En la internan vivon de la 
Eklezio, kiel ĝi prisentiĝas en la okuloj de Dio, ni neniam 
enrigardos; maksimume ni povas rezumi la ĉefajn eksterajn 
fariĝojn, kiuj okazis en la pli antaŭa scenejo de la historio 
kaj ni povas limigitamezure kelkajn ĝeneralajn dedukojn 
eltiri el ili. Ĉu progresis la regno de Dio en la animoj 
1912? Ĉu kreskis la nombro de la elektitoj sammezure 
kiel en la lastaj jaroj? Ĉu la gajnoj de la misia laborado 
superas la perdojn per malaniĝo, persekutado, indiferentis- 
mo? Cu la kredo almenaŭ kreskis en la eŭropa mondo? 
La respondon pri tiuj demandoj ni devas lasi al la okuloj 
ĉiovidantaj de Dio. Sed unu eksterordan konsoligan simp- 
tomon ni tamen povas nomi kun tuta certeco en tiu stero: 
ĝi estas la grava kreskado de la eŭkaristiaj komunioj en 
la tuta mondo. Diferenta en sia amplekso, tie-ĉi kiel du- 
obligado, tie kiel triigado, la grava fenomeno povas esti 
ĉie observata, almenaŭ ĝis ia grado. Kiu tamen povus 
respondi la demandon, kiel granda estos la pliiĝado de la 
supernatura vivo, kiu povos deveni el la pliiĝado de la 
sakramentricevado. 

Se oni ĉirkaŭrigardas tamen nur la eksteran interrilaton 
de la religiaj okazintaĵoj de la pasinta jaro, ĝi montriĝas 
klare, kiel la katolika eklezio laboradas ĉie diligente, iu- 
tempe venkinte, ofte ankaŭ persekutita, sed tamen nelace, 
pri la entreprenita afero de la renovigo de la mondo. Ĝi 
koncentriĝas, ĝi puriĝas, ĝi disvolvadas siajn fortojn kaj 
disvolvados ilin pliiĝotamezure, ĝis kiam oni spertos iam, 
kiel el ĉiuj tiuj streĉadoj, tiuj-ĉi bataladoj, tiu-ĉi heroa 

apostolato fariĝos la harmonio de la popoloj sub la gvid- 
ado de Dio, ĝis kien la humana malforto entute permesas 
tion. 

La agado de la papeco povis esti observata sur la plej 
diferentaj sferoj. La papo protektis la mizerajn Indianojn 
en la latina Ameriko kaj rekomendis ilin al la speciala 
prizorgado de la episkopato; li laŭtigis voĉon favore de la 
per la kaŭĉuk-komercistoj grave premigitaj enlandanoj; li 
vive interesiĝis pri la stato de la katolikaj elmigrantoj de 
la latina rito kaj kreis por ili specialan, kun la konsistorial- 
kongregacio kunigitan, oficejon. Al pliigado de la regno 
de Kristo en tero li starigis la apostolikan prefekturon 
Niigata en Japanujo. Fida gardisto de la kristana kredo 
kaj de la kristana kulturo, li decidis la disputaĵon pri la 
germana gild-movado per encikliko, kiu favore la lumig- 
ado kaj samtempe la konsciencesplorado kunigis la aplik- 
adon de justa ekonomia libereco kun la postuloj de la 
kredo. Kun la sama. de ĉielo inspifita saĝeco reduktis 
Pius X la trian ordenon de Sankta Francisko al la pure 
religia sfero, per tio, ke li malpermesis al ĝi, okupiĝi kun 
ekonomiaj kaj socialaj demandoj. Ĉien laŭtiĝis lia vorto, 
kie devis esti ŝirmataj persekutitoj, esti Ĉenataj al la bono, 
armataj kontraŭ danĝeroj, kie la erarvojoj de kie ajn 
teorioj devis esti malakceptataj, la kreduloj unuigataj. Lia 
patra boneco kunigis en Vatikano 400 francajn unue ko- 
munikantojn kaj sennombrajn delegitojn. Lia energio de- 
fendis la armenikan patriarkon Mgr. TERZIAN kontraŭ la 
postuloj de la skismatikoj apogiĝantaj je imperia „irado”. 
Kaj ĵus Romo prepariĝas festi la 16-an sekularrevenon de 
la tago, en kiu la Milana edikto estis publikita, kaj elvokas 
la tutan katolikan mondon, memorigi per festoj tiun fakton, 
kiu komencis la epokon de la triumto por la kruco en 
romana regno. 

Belgujo vidis en lasta jaro en religia kampo du gravajn 
faktojn: la ĝeneralan „ribelon” de la konsciencoj favore 
la misiistoj de la Kongo ŝtato, atakitaj malame en la par- 
lamento kaj la venkon de la eklezio akiritan per preĝo 
kaj laboro ĉe la elektoj de 2 julio. 

En Francujo furiozadas la jakobina persekutado. Unu 
hekatombo de „enskribitaj? ekleziaj institutoj sekvas al la 
alia, la preĝejoj estas lasitaj al la ruino. Sed samtempe 
religia elvekiĝo montriĝas kaj esprimiĝas per la praktika 
organizado de la diocesaj unuiĝoj, per la retenado de la 
„Petites Soeurs d” Assomption” jam elpelitaj per kelkaj 
urbaj konsilanoj, per la pliiĝado de la antaŭurbaj paroĥoj, 
el kiuj en Paris sole 21 dum 10 jaroj estis kreitaj, per la 
pliigado de la nombro de la pastraj profesioj kaj per la 
floranta stato de la novaj seminarioj. „Ne”, diris Pius X, 
„la pli malnova filino de la eklezio ne estas mortiĝonta/”” 

La germana imperio, en kiu la centro iome malpliigita 
per la elektoj de Januaro restis la decidanta frakcio de la 
imperia konsiliĝo, ĝojigis la eklezion per la brile funkci- 
inta internacia Mariana kongreso en Triero kaj per la 
kunveno de la 59-a katolikatago en Köln tiel fruktiga je 
grandaj kaj praktikaj instigoj. Bedaŭrinde la federacia ` 
konsilantaro, tute ne aniĝinta al la liberala komentario de 
la malamiga esceptleĝo kontraŭ la jesuitoj flanke de la 
bavara registaro, pliseyverigis la liberecbatalantan tendencon. 

Aŭstrujo montris al la mondo la grandegan, en la his- 
torio unikan spektaklon de la 23-a internacia Eŭkaristia 
kongreso, de kiu la kronadon je la 15-a de septembro, 
jartago de la liberado de Vieno, formis la majesta demon- 
stracio, per kiu 250.000 kreduloj aklamis la sanktan eŭka- 
ristion, kiam ĝi, akompanita de la imperiestro kaj lia tuta 
kortego, elmetita sur altaro en la pompkaleŝo de Maria 
Theresia kaj adorita genue de la kardinallegato VAN 
ROSSUM, moviĝis tra la stratoj de la imperia urbo. 

flispanujo, sur kiu pezas la premsonĝo de la ferrerismo, 
vekiĝas el sia letargio: viva movado de la reakcio kontraŭ 
la terorismo ekskuis ĝin el somno, post kiam la atentato 
kontraŭ Canalejas, la viktimo de sia eraro kaj de siaj 
iluzioj, fine malfermis la okulojn al ĉiuj inteligentaj patriotoj. 
En tiu-Ĉi nobla kaj tiel kredeme restinta lando okazis 
dum-jare ankaŭ en Pamplona, kun partopreno de la anoj 
de gvidantaj partioj, kongreso, kiu sin turnis kontraŭ la 
blasfemoj, postulante leĝajn punojn. 

Ankaŭ la glora venko de la Svisaj katolikoj pri longjara 
maljusteco estas tie-ĉi menciinda : la katedralo Notre Dame, 
en Genevo estis reakirita aĉete for de la „Altkatoliko]”. 

Fiere ni mencias ankaŭ kiel nerefuteblan pruvon por la 
reputacio de la roma eklezio en la angelsaksa kaj ameri- 
kana mondo la brilantan oficialan akcepton de la nova 
kardinalo BOURNE en Westminster, la demonstracion de 
la 50.000 kreduloj ĉe la eniro de la kardinalo FARLEY en 
New York kaj la altigon de la ĉefepiskopo Mgr. NOUEL 
al la prezidanteco en la Dominikana respubliko. 

Bedaŭrinde tamen la persekutado en kelkaj landoj an- 
koraŭ longe ne malarmiĝis, kvankam ĝi ne atingis grandan 
sukceson. Ĝi furiozis en Brasilujo, kie la prezidanto ferm- 
igis la monaĥejon franciskanan San Antonio en Rio de 
Janeiro, sed kie la katolikoj defendis siajn rajton energie 
antaŭ la juĝistaroj; ĝi daŭris furiozi en Portugalujo, kie 
ses episkopoj estis elŝiritaj el iliaj diocesaj kaj forpelitaj, 
tamen la popolo montras pli evidente sian aniĝecon al la 
eklezio, 8000 personoj akompanis la patriarkon de Lissa- 
bon de la respublika registaro ekzilitan, la pastroj rifuzas 
la leĝon de la disiĝo kaj kelkaj de la 217 pastroj, kiuj 
estis akceptintaj la skismatikajn pensionojn, — kaŭze 
de la protesto de la popolo. 

Same ankaŭ Ruslando persekutas siajn katolikojn, spe- 
ciale en la Zarlando Polujo. Ĝi kreis la delikton de la 
proselitismo kontraŭ la pastroj, kiuj intencis fruktodoniĝi 
la konitan Ukason pri la religia libereco al sia eklezio; 
ĝi trenis la ĉefepiskopon de Varsovia kaj aliajn episkopojn 
antaŭ la tribunaloj; ĝi kondamnis la sufraganon de Var- 
sovia al 16 monatoj de mallibereco kaj al rezignado de 
lia episkopa indo, ĉar li konfirmis la edzecon de du an- 
taŭaj Mariavitoj. Sed ĉiuj tiuj tormentigoj ne sukcesos, 
triumfi pri la brava Polujo, kiu ne, kiel la Berlinaj Hakat- 
istoj (Polon-malamoj) kredigas, pripensas preni la armilojn, 
ankoraŭ multe malpli pri tio, delasi de sia centjara kon- 
traŭstarado kontraŭ tiuj, kiuj intencas rabi for de ĝi ĝian 
kredon, ĝian lingvon, ĝian nacian konscion. 

En Luxemburgo lernejleĝo rabis al la eklezio ĝiajn raj- 

tojn pri la edukado de la infanoj, sed la maljusteco trovis 
en Mgr. KOPPES episkopon de malofta braveco, kiu suk- 
cesis forŝiri al la hipokriteco de la sektanoj la maskon kaj 
malpermesis al la pastraro la kunagadon pri la plenumado 
de la leĝo. 

Ni ne povas finigi tiun-ĉi revuon pri la fariĝoj de la 
jaro 1912-a, sen ke ni donas tributon de malĝojo al la 
noblaj defenduloj de la eklezio, kiujn la morto forprenis 
el la rondoj de la hierarkio aŭ de la kredulaj laikoj: al la 
kardinaloj FISCHER de Köln, COULLIE de Lyon, CAPECE- 
LATRO de Capua, SAMASSA de Erlaŭ, al la Patroj ZOCCHIE, 
redaktoro de la Civilta kaj glorita predikanto, kaj V. BAILLY, 
fondinto de la Croix, fine al la diplomatoj W. VERSPEYEN 
ĉaj A. BEERNAERT en Belgujo, Dr. EBENHOCH en Aŭstrujo, 
F. ZICHY en Hungarujo k. t. p. 

Kvankam tiu-ĉi mallonga vekigo de rememoroj nur mal- 
kompleta estas, ĝi provis tamen denove la nedetrueblan 
vivforton kaj la mirigan fekundecon de la eklezio, kaj la 
naŭa regadjara de Piuso X-a, kiu staras kun forta mano 
al la direktilo de la ŝipeto de Petruso, atendigas nin la 
estontecon konfide. 


Laŭ la „Gazette de Liege”, l-a de Januaro 1913. 
Esperantigis P-ro MADLENER. 


Esperanto kaj la Framasonaro. 


Antaŭ ne longe aperis en belga katolika Revuo, kies 
celo estas defendi la katolikan religion kontraŭ la Frama- 
sonaro, kritiko kontraŭ Esperanto. Mi ne nur abonas tiun 
bonegan Revuon de post ĝia stariĝo, sed mi ankaŭ labo- 
ris por varbi al ĝi multajn subtenantojn. Mi, do, bedaŭris 
legi en tiu revuo raporton pri iu franca gazeto, kiu, sen 
iu ajn serioza ekzameno de la demando, akuzis Esperan- 
ton esti nur batalilo de la framasono, en ĝia milito kon- 
traŭ la katolika religio. 

Mi tuj skribis al la lerta kaj agema redaktoro, kiu estas 
unu el miaj plej estimataj amikoj. Bedaŭrinde li sciigis al 
mi, ke mia letero ne provos aperi antaŭ la Maja No de 
lia revuo. Nu, ĉar multaj katolikaj esperantistoj skribis al 
mi pri tiu stranga kritiko, mi opinias, ke estas necese doni 
pri ĝi kelkajn klarigojn en tiu ĉi Revuo. 

La vera stato de la afero estas tiel klara, tiel evidenta, 
ke ĉiu esperantista ĝin komprenos sen iu klarigo. Efektive 
Esperanto estas lingvo, nur lingvo. Ĝi estas lingvo tiel 
facila, tiel simpla, kaj samtempe tiel klara kaj logika, ke 
iu ajn homo je normala intelekto povas ĝin lerni, kaj 
uzadi post unu aŭ du monotoj de studado. Do, kom- 
preneble, ĉiu societo aŭ aro da homoj, kie celas interna- 
ciajn rilatojn, ĉu tiu celo estas bona aŭ malbona, volonte 
kaj nature, servigas al si Esperanton. Ne estas do dube, 
ke la Framasonaro, perfida sekto, kiu havas anojn en ĉiu 
lando, uzas kaj uzos pli kaj pli, Esperanton, sammaniere 
ke ĝi uzas la presaron, la literaturon, kaj aliajn rimedojn 
neŭtralajn, serveblajn indiferente, por la bono aŭ por la 
malbono. 

Sed, kio estas la konkludo evidenta al ĉiu, kiu posedas 
eĉ la plej ordinaran inteligentecon? Jen tiu konkludo: ĉar 
Esperanto povas potence helpi la malamikojn de nia S-ta 
Religio, estus ne nur stulteco, sed eĉ krimo forlasi tian 
batalilon eksklusive inter ilioj manoj. Male, estas nia devo 
uzi Esperanton, tiel kiel ni jam de longe uzas la presaron, 
la arton, la literaturon k. t. p. por defendi la Eklezion de 
Kristo kontraŭ la atakoj de ĝiaj malamikoj. Sed, plue, ĉar 
precise „in casu” ni devas malkovri la malpiajn sekretojn 
de la Framosonaro, necese estas, ke ni bone lernu la 
internacian ligvon, per kiu tiu sekreta societo korespondas 
kun siaj anoj, ne nur en Eŭropo sed ankaŭ en Azio kaj Afriko. 

Cetere la inteligentaj katolikoj (domaĝe, ne ĉiu katoliko 
meritas tiun kvalitecon) praktike agas laŭ tiu konkludo de 
post multaj jaroj. La pia kaj klera Abato Peltier fondis sian . 
internacian revuon „Espero Katolika”, ne nur por inter- 
rilati kun ĉiulandaj katolikoj, sed ankaŭ por defendi la 
S-tn Eklezion kontraŭ ĝiaj diverslandaj malamikoj. 

Plue, en niaj du unuaj katolikaj kongresoj, en Paris 1910 
kaj en La Hago 1911, ni pritraktis la demandon: „Kiel, per 
Esperanto, defendi nian sanktan religion kontraŭ la atakoj 
de la sekretaj socitoj”. Fine, dum nia Tria Kongreso en 
Budapest 1912, sub la prezidanteco de tiu agema Prelato 
Mgr. GIESSWEIN, ni proponis la fondon de speciala „Anti- 
framasona Ligo” internacia kaj tutmonda; la Kongreso faris 
al mi, membro de la „Ligue Antimaconnique Belge”, la 
honoron delegi min por alporti al niaj belgaj amikoj la 
salutojn kaj bondezirojn de la kongreso, kaj por camtempe 
esprimi ĝian deziron: „kunlabori kun ĝi al la defendo de 
la tutmonda, malpia Framasona sekto”. 

Nu, la Revuo, kiu enhavas tiun tute eraran kritikon de 
Esperanto estas precise la oficiala Organo de la „Belga 
Antiframasona Ligo”. Do ni povas fidi al la bona kaj 
tutestiminda Redaktoro, por ke li donu en la Maja No de 
sia Bulteno la saman publikecon al nia klarigo, kiel li 
donis al nia franca kritikulo. 

A. RICHARDSON. 


Kroniko de l.K.U. E. 


—-——————————— e 


Katolika Esperanta Agado en Katalun-lando (Hispanujo). 

Dank’ al senĉesa laborado de la Katolikaj Esperantistoj 
kaj precipe de la pastroj-anoj, nia potenca mondlingvilo 
tre kreskas kaj disvastiĝas en nia Katalun-lando pro bono 
kaj gloro de Sankta Religio. Kiel suno eknaskiĝanta ĉe 
la Oriento, iom post iom, forigas densajn mallumojn de la 
nokto, kaj aperiĝanta sur la horizonto, ĉion lumigas, ĉion 
briligas per siaj ĉarmaj lum-radioj; tiel ankaŭ estas for- 
pusataj, iomete post iomete el sento de niaj katolikaj sam- 
landanoj, mallogoj, kiujn ĝis nune multaj el ili sentis pro 
nia mondmovado. Hieraŭ estis en Barbara del Valles, en 
kies paroĥo kunvenis la anaroj de la „Kataluna Ligo de 
Katolikaj Esperantistoj” por solenigi al sia patronino la 

Virgulino de la Espero. Hodiaŭ estis Olot, bela, gastema 
kaj religia Urbo el Ĝeron-provinco elektita de la sama 
Ligo, kien oni kuniĝis okaze de la II-a. 

Pasintan fest-tagon de Pentekosto okazis en Olot la 
[V-a kongreso de „Kataluna Esperantista Federacio”, kaj 
la Il-a de K.L. de K.E. La plej granda sukcesego kronis 
la laboradon de ĝiaj organizintoj. Je la dekdua matene 
alvenis en la Olota stacidomo la vagonaro plenigita je 
gesamideanoj el Barcelono, Ĝerono kaj ankaŭ el aliaj 
Hispan-regionoj. Tri aŭ kvar mil geolotanoj kun la Urb- 
estraro, Juĝisto kaj aliaj aŭtoritatoj, freneze promenadis 
tra la belegaj promenejoj, kiuj ĉirkaŭas la stacidomon, aten- 
dantaj la alvenon de la kongresistoj. Apenaŭ la vagonaro 
aperis, kiam longaj kaj bruegaj aplaŭdadoj, kies eĥoj resonis 
ĉe la proksimaj estingitaj vulkanaj montetoj, tondris la 
spacon, dum la Urb-muzikistaro ludis internacian himnon. 

Inter la kunalvenintoj ĉeestis D-ro A. RIERA, prezidanto 
de la Ĝerona Deputacio kaj riprezentanto de la Ministro 
de lnstruado kaj Belaj Artoj, Kapitanoj Guttierrez kaj 
Perogordo, riprezentanto de la ministro por militaj aferoj 
kaj delegito el Madridgrupanoj. Pastroj D-ro J. Coll, profe- 
soro de esperanto en la Barcelona Universitato kaj D-ro 
J. Casanovas, Katedraliko el Ĝeron-Seminario k. c. ĝis pli ol 
tricent samideanoj. Post salutadoj kaj manpremoj oni sin 
direktis al Urbdomo akompanata de la muzik-akordoj 
kaj naŭ verd-standardoj ventumis kaj serpentumis movitaj 
per malvarmeta aero dum la triumf-marŝado tra la ĉefvojo 
sub,la foliokovritaj arbaroj. En la urbdomo la urbestro ricevis 
kaj salutis, je la nomo de la Olotanoj, la kongresistojn 
dirante, ke la plej feliĉa sukcesego kronu ilian laboradon. 

Je la tria posttagmeze la K. E. F. malfermis la unuan 
kongreskunsidon en la akt-salono de la Urbdomo. Prezidis 
D-ro Rieva, delegito de la Instruad-Ministro, kiu en lia 
nomo malfermis la kongreson. 

Je la naŭa vespere okazis en la „Olota Teatro” la Floraj 
Ludoj, bela kaj poetika amfesto, organizita de la „Olota 
Stelo”, la amaso komplete plenigis ĉiujn sidilojn en la granda 
teatro. Estis elektita fest-Reĝino F-ino Maria Escubos, kiu 

akompanata de ĉarmaj F-noj, sediĝis sur la prezida seĝo. 
Ĉi tiu amfesto vere amuzis la ĉeestantaron. 

La dua kongrestago estis dediĉita preskaŭ tuta al katolikaj 
esperantistaroj. Matene, je la oka okazis en la bela preĝ- 
ejo de Nia Sinjorino de la Tura, patronino de la Olotanoj, 
la Sankta Meso, kiun diris la Rda Pastro J. Planas, par- 
oĥestro el Barbara. La preĝejo malgraŭ ĝia grandeco 
estis preskaŭ tro malgranda por enhavi la katolikan ĉeest- 
antaron. En la presbiterejo, honore sidiĝis uniforme vestitaj 
Kapitanoj Perogordo kaj Sutierrez, Pastro D-ro Coll, kaj 
la juna germano Kurt Fritzching. 

Kiam ekkomencis la Sankta Meso, supreniris la predik- 
ejon Pastro Francisko Viver el San Felio de Suixols, kiu 
komencis sian belan predikon, esprimante sian plezuregon 
por povi unuafoje utiligi la belsonan internacian lingvon 
Esperanto por kanti kaj laŭdegi la grandaĵojn de katolika 
Religio, kaj eĉ, sub la aŭspicioj de la Reĝino de la Espero, 
patronino de la katolikaj anaroj, antaŭ ŝia bena imago de 
la Tura, stelo de Espero por la veraj Olotanoj. Li montris 
elokvente la sendiskutan influon, kiun en la kampo de 
Katolika Eklezio ekzercos Esperanto, kies ideo de amopaco 
kaj frateco estas la sama, kiun venis dissemi sur la tut- 
teron Nia Di-Savinto. Li rimarkis, ke la Katolikaro devas 
kunklopodi por la propagando de niaj karaj idealoj, se ne 
ni lasus al malamikoj potencan batalad-armilon, kiu donus 
al ili egan superecon super ni; pro la nekalkuleblaj utiloj kiujn 
ĝi alportos al ĉiuj, kiuj ĝin adoptos en la internaciaj rilatoj. 
Li resumis katalune la precipajn paragrafojn el sia interesa 
prediko, por ke ĉiuj. kiuj ne konas tiun simplan kaj har- 
monian lingvon, kiel eble plej baldaŭe decidu ĝin enstudi. 

Port la Meso, la anaroj de la K. L. de K. E. kunvenis 
en la Katolika Sidejo, kies salonego preskaŭ pleniĝis je 
tervoraj kaj katolikaj anaroj. 

Pastro D-ro COLL rapordis la laboradon faritan de la Ligo 
dum la pasinta jaro, oni aprobis kelkajn sendiskutajn pro- 
ponojn kaj plezurege sciigis al kongreso, ke „Kataluna 
Katoliko”, organo de katolika Ligo, aperos regule dank 
al malavareco de iuj fervoraj esperantistoj. Ankaŭ la kon- 

greso nomis delegitojn por iniciati la aliĝon de novaj 
grupanoj al K. L. Fine oni elektis la jenan nov-komitaton 
S-ro. J. ROSALS, presidanto, D-ro J. CASANOVAS, viĉ-pre- 
sidanto, R-da J. SABATE, sekretario, M. GILI, kasisto, 
J. MAURY kaj Pastro VIVER, voĉdonantoj. Post dankado 
de la ĵus-elektita komitato, la kongresanoj sin levis por 
ĉeesti al la dua kunsido de K. E. F. 

Tagmeze okazis malavara tagmanĝ-festeno en la „Olota 
Kunvenejo”, en kiu ĉeestis 150 kunmanĝantoj. Iniciatis la 
toastojn S-ro ROURA, kiu je la nomo de Olot prononcis 
entusiasman paroladon. La indega Deputato Petro LLOSSAS, 
per sia elokventeco forkaptis la ĉeestantaron, kiu multfoje 
per siaj bruegaj aplaŭdadoj interrompis la belajn paragra- 
fojn el lia interesega kaj religia parolado. „Mi reprezen- 
tas — li diris — ĉi tiean distrikton, kaj je ĝia nomo mi 
plezuregas rigardi, kiel vi dissemas ĉi tie vian semon: 
la amafero, kunigi homaron per sama lingvo Esperanto. 
Grandega kaj enviinda idealo do, homaro havas nur 
unu koron, ankaŭ estos havante nur unu aspiron, kiel ĝi 
havas unu finon. Kiam vi, el la piedoj de la Virgulino de 
la Tura, reiros al viaj hejmoj, mi ne dubas, ke varmigite 
via entusiasmo per P amo, kiun ŝi komunikos al vi, via 
entrepreno vere sukcesegu”. Ĉi tiuj vortoj elŝiris el la 
ĉeestantaro bruegan ovacion. Ankaŭ toastis la indaj kapi- 
tanoj PEROGARDO kaj GUTIERREZ, Pastro D-ro COLL, S-ro 
Kurt FRITZCHING, D-ro BREMON, kaj S-roj PUJULA kaj 
GRAN, kies paroladoj rikoltis entusiasmajn aplaŭdadojn. 
Post kanto de „La Espero” la amaso sin direktis al Urb- 
domo por ĉeesti al la fermo de la kongreso. 

La kongresistoj akompanataj de Olotaj anoj faris kelkajn 
ekskursojn tra la petindraj Olotaj ĉirkaŭaĵoj, visitis la fre- 
ŝajn fontojn el Sankta Roko, en kies ĉarma promenejo 
oni dancis Sardanojn (Kataluna danco), ankaŭ vizitis la 
principajn Urb-konstruaĵojn. Kiam ili entuziasmplenaj foriris 
el Olot, el siaj buŝoj nur eliris la jenaj vortoj: ĝis la venonta 
en San Felio de Guixols!... 

Pastro Paŭlo PLANA, paroĥestro 
El Ventallo. 

MIKSAĴOJ. 


„Paris-Esperanto” (Junio 1913) enhavas francan artikolon, 
verkitan de S-ro Carlo BOURLET kaj titolitan: „De Paris 
a Rome par Gand, Stuttgard, Berne et Milan”. La Espe- 
rantistoj, li skribas, ne memoras someron, kiu donis tian 
vicon da festoj kaj kongresoj. De 14 Aŭgusto ĝis 15 Sep- 
tembro tiuj el niaj samideanoj, kiuj inklinas al vojaĝado, 
povas iri de urbo al urbo kaj ĉeesti ne interrompitan vicon 
da Esperantitaj manifestadoj. Unue niaj Belgaj amikoj or- 
ganizas Esperanto-semajnon 15-20 Aŭg. en Gento, sub 
oficiala protekto de la Registaro kaj de la Grupo XXII de 
la ekspozicio universala. Forvojaĝante al Berno, ni haltas 
dum vojaĝo en Stuttgart, kie okazos la Kongreso Esper- 
antista Germanlando 19-21 Aŭg. La 22-an ni foriros kaj 
povos ĉeesti la malferman kunsidon de La Naŭa en Berno 
la 24-an de Aŭg. je la tria posttagmeze. Ĉio antaŭvidigas, 
ke La Naŭa neniurilate estos malsupera al la antaŭaj kon- 
gresoj tiel per la nombro de kongresistoj, kiel per la bona 
organizo. Por la unua fojo nia granda Asocio U. E. A. 
prenis sur sin mem tiun-ĉi malfacilan taskon. Dank’ al la 
publikeco de ĝia ĵurnalo, oficiala organo de la loka komi- 
tato, dank’ al ĝiaj delegitoj, al la efikeco de ĝia reklamo. 
al la perfekta reguleco de ĝiaj servoj, ni havos tie sendube 
modelan kongreson. Plue Berno kuŝas en la centro de 
Eŭropo kaj la gastemeco de la Svisoj estas ĉie konita. 
— Forlasante Bernon, ni iras ankoraŭ pli suden por ĉeesti 
la nacian Italan kongreson Esperantistan en Milano 31 Aŭg. 
ĝis 2 Sept. Tie estos la unua haltejo por kunigi la pil- 
grimon de la Katolikaj Esperantistoj, kiuj iros Romon por 
sia kvara internacia kongreso de Katolikoj Esperantistaj. 
4—10 Septembro. 

„Tiel, post travojaĝado, laŭ linio rekte malsupreniranta, 
de Belgujo, Germanujo, Svisujo kaj Italujo, kaj estinte 
ĉiam en rilatoj kun Esperantistoj, ni finigos tiun grandan 
vojaĝon en la famega Urbo sankta, kie Esperanto trovos, 


184 ESPERO KATOLIKA 


en la religia mondo, definitivan konsakron dum la aŭdi- 
enco, kiun la Sankta Patro bonvolos havigi al la Esper- 
antistaj pilgrimantoj”. 
== 

La supra mallonga resumo de la artikolo de S-ro 
BOURLET, en kiu li tiel bonvole priparolas nian pilgrim- 
adon, certe samtempe ankaŭ estas intencita kiel refuto de 
la denove disrakontita legendo, ke Esperanto estas nur ilo 
de la framasonoj. Tiu malnova aserto jam pli ol unu fojon 
estis refutita en E. K. En epoko, en kiu Esperanto tre 
malmulte estis disvastigita en katolikaj rondoj, tiu aserto 
estis simple signo de nescio aŭ antaŭjuĝo de samkredanoj. 
Sed nuntempe la obstina disvastigo de tiu sensencaĵo 
certe havas alian kaŭzon. Ŝajnas al mi, ke ne nescio kaj 
antaŭjuĝo, sed malico kaj mensogo estas la nuntempaj 
gepatroj, Kaj la afero memorigas al mi la senĉesan ripet- 
adon de alia malnova aserto en Nederlandaj Katolikaj 
ĵurnaloj en 1912 kaj 1913. La granda katolika ĵurnalo 
„De Tijd“ i. a. ridandigis sin P antaŭan jaron per serioza 
enpresigo de malsaĝa artikolo, en kiu Esperanto kaj Esp- 
erantismo estis priskribita kiel speco de tuthoma religio 
kun dogmoj, koncilioj, indekso, papo k.t.p.!! Kompreneble 
la verkisto de tiu artikolo estis Idisto. Kaj la celo estis: 
' per katolika gazeto forturni la Katolikajn legantojn for de 
Esperanto. Tamen Esperanto estis, estas, estos kaj povas 
esti nur rimedo, kiel ĉiu ajn lingvo, t.e. per ĝi ni intencas 
buŝe aŭ skribe komuniki niajn pensojn al aliaj homoj; kaj 
la Esperanto-movado estas nur la propagando de tiu-ĉi 
internacia helplingvo, por ke ĝi fine ĉie estu akceptita 
kaj praktikita. La afero estas tiel simpla, ke estas preskaŭ 
peko, malŝpari nian tempon por eldiri tian evidentan veron 
por Ĉiu sana prudento. — Mi scias, ke tamen estonte la 
Idistoj denove trompos la publikon, ĉar ili daŭrigos klo- 
podi, per malhonestaj rimedoj kontraŭbatali Esperanton, 
pro tio ke ili sentas, ke ne plu estas ebla. eĉ per honestaj 
rimedoj, sukcesigi ilian Esperanto-plagiaton. La rolo de la 
anoj de la malvivnaskita Ido-lingvo do estas nur: kontraŭ- 
batali kaj kalumnii la forte vivantan kaj plensanan Esper- 

anton. Aŭ ili tiel daŭrigos — aŭ malkuraĝigitaj ili lasos 
Idon entombigitan kaj Esperanton triumfontan. 

-En alia Nederl. Katol. ĵurnalo (De Residentiebode) okazis 
en Aprilo 1913 polemiko inter la idista pastro MENS kaj 
la Esperantisto POTHAST. Kompreneble la Idisto, pristud- 
inte la idistan ĵargonon, donis tie -pruvon pri sia „kapa- 
bleco” kaj i.a. proponis Esperanton k.t.p. kiel la ĝeneralan 
mondreligion kun Esperanto-papo k.t.p. Do ni estas jam 
kutimigitaj al tiuj trompigaj malveraj asertoj de Idistoj en 
naciaj katolikaj ĵurnaloj. Tiuokaze tamen mi ankaŭ ensendis 
artikolon, ĉar tiu Idisto atakis min persone. l.a. li skribis, 
ke mi ne scias Idon! Vere mortpeko .. . ! Sed serioze: 
kompreneble ĉiu Esperantisto, legante kun iom da atento, 
komprenas ldan tekston, ĉar Ido estas nur Esperanto- 
plagiato. Sed jen la historio, kiun tiu Idisto aludis: en 
1912 S-ro COUTURAT klopodis malfermi polemikon en 
Espero Katolika kaj skribis al mi leteron en Ido. Mi moke 
respondis, ke mi ne komprenas la leteron; se li skribos 
en iu de mi konata lingvo, eble mi respondos. Kaj aŭskultu: 
li efektive reskribis al mi la saman leteron en pura Espe- 
ranto! Mi tamen ne havis tempon por malŝpari pro sen- 
frukta polemiko kun Idistoj. Pro tio mi silentis. Sed en 
„Progreso” koleriĝe S-ro CONTURAT skribis precipe pri 
mia „peko”: mia „nescio” de Ido. Li ŝajnas opinii, kiam 
Nederlanda Idisto skribas en Nederlanda ĵurnalo nederland- 
lingve, ke tiam Nederlanda Esperantisto ne povas kom- 
preni la malveraĵojn pri Esperanto, kiujn li legas en la: 
Idistaj artikoloj, sen antaŭa abono kaj konstanta trastudado 
de ĉiuj Idalingvaj presaĵoj!! Naive, ĉu ne ? — Por daŭrigi: 
la suprenomita Idisto skribis ne nur, ke mi ne scias Idon, 
sed ankaŭ, ke mi ne scias Esperanton kaj scias nenion 
pri la Esperanto-movado. La atero fariĝis do pli kaj pli 
interesa, precipe por mi mem. Mi nur rimarkos, ke mi 
estas Esperantisto de post 8 jaroj; ke mi estis la prezid- 
anto de la stariga komitato de la Nederlanda Katolika 
Ligo Esperantista, kiu estis starigita 29 Aŭgusto 1909 kaj 
kiu estas nuntempe la plej granda Esperanto-societo en 
tuta Nederlando; ke mi eldonis 1 Januaro 1910 la Esp.- 

gazeton „Nederlanda Katoliko”, kaj do ricevis ĉiuspecajn 
interŝanĝnumerojn, per kiuj mi ricevis detalajn informojn 
pri la Esperanto-movado en ĉiuj landoj; ke mi eldonis en 
1910 nederlandlingvan broŝuron „Aan Esperanto de toe- 
komst!’ (Al Esperanto la estonto !), granda proksimume 180 
paĝojn de tiu Ĉi revuo E. K., kaj ke tiu broŝuro enhavas 
plej detalajn informojn pri Esperanto, la Esperanto-movado 
kaj. la Ido-movado ĝis 1910, kaj ke ĝi estas ankoraŭ nun- 
tempe la sola kaj kompleta nederlandlingva Esperanto- 
broŝuro; ke oni elektis min dum Nia Dua en Hago 1911 


redaktoro de E. K., k. t. p...... tamen la Idistoj publike 
skribas, ke mi scias nenion pri Esperanto kaj la Esperanto- 
movado..... Sed por esti justa, mi tuj aldonu, ke tiu 


malveraĵo ne estas pure Idista produkto. Efektive la Idisto 
aldonas citaton el Esperanto-gazeto. Mi mem ankaŭ legis, 
post apero de mia artikolo „La Organiza Demando” en 
E. K. Junio 1912, tiun citaton en Lingvo Internacia, sed 
mi simple silentis. Kaj mi estus silentinta pri ĝi, se nur ne la 


Idistoj — kiuj laŭkutime ĉerpas malveraĵojn el la Espe- 
ranto-gazetaro por ataki Esperantistojn kaj Esperanto- 
aferojn — ĝin estus maluzintaj por ataki min, kiun ili 


konas kiel sian konvekitan kontraŭulon. Mi ne mencias 
tiun historion por esti malagrabla al Lingvo Internacia, 
ĉar mi scias, ke ĝi skribis pri mi tiun frazon en malfacila 
situacio: mi vidas en tiu frazo nur „poezian liberecon” en 
la varmego de la polemiko; plue post La Oka en Krakovo 
ni sekvas la konsilon de nia Majstro pri „konkordo” : 
Esperantistoj ne plu interbatalas. Sed mi skribas pri supra 
afero nur, por ke mi povu citi suprediritajn, kiam Idistoj 
daŭrigos proponi min kiel plennesciulon pri Esperanto kaj 
Esperanto-aferoj. 
E 

Mi skribis supre, ke la legendo pri Esperanto kiel fra- 
masonaĵo verŝajne havas kiel gepatrojn nur malicon kaj men- 
sogon: Kaj la obstine daŭrigata, kvankam ofte refufita, aserto 
ke. Esperanto celas starigi ĝeneralan mondreligion kun dog- 
moj, koncilioj, papo k.t.p., supozigas min, ke ankaŭ la Idistoj 
eble ne estas fremdaj je tiu lastatempe obstine disvastigita 

framasonaĵ-legendo. Kiu scias? Eble la diablo, la princo 
de la mensogo, uzas ilin kiel siajn helpantojn, ĉar li ver- 
ŝajne ankaŭ legis en nia E. K., ke Papo PIO X diris: 
„Esperanto havas grandan estontecon antaŭ si,” kaj Kar- 
dinalo VAN ROSSUM: „Esperanto faros grandajn servojn 
al la Eklezio.” Kaj li certe nuntempe tremas kiel kano, 
leginte, ke la Esperantistoj Katolikaj organizas internacian 
pilgrimon al Romo, k.t.p. Efektive Esperanto ne povas ne 
esti ĉiurilate plej efika rimedo por la universala popolo 
Katolika. La diablo komprenas tion kiel veraĵon. Pro tio, 
konante precise la adresojn de siaj helpantoj en la dis- 
vastigo de la regno de mensogo, li verŝajne elektis siajn 
plej fidelajn servojn por, se eble, malsukcesigi Esperanton 


en katolikaj rondoj . 


se sk 
sk 


Kio ajn pri tio estas, mi ankoraŭ rakontos, kiel la sama 
Idisto, en De Residentiebode 14 Aprilo 1913, ludis la rolon 
de „enfant terrible”. Li citas D-ron W. OSTWALD, kiu 
skribis „en la principaj Eŭropaj gazetoj” i.a. „ke li disponas 
pri mono por helpi la disvastiĝon de la lingvo internacia, 
sed ke li fordonos eĉ ne unu Pfennig por la malnova 
Esperanto kaj ĝiaj anoj, i.a. pro tio, ke tiuj-ĉi ne havas 
sutiĉe da scienca spirito, kaj ĉar li persone renkontis an- 
koraŭ lasttempe tiel malmulte da ĵurnalista honesteco ĉe 


riprezentanto de la gazetaro Esperantista.” — Jen vere 
gravega kialo! Do ne la esenca valoro de lingvo internacia 
decidos, sed .. . persona kaprico! La afero mem estas 


flankaĵo; la persono de OSTWALD, ne sufiĉe respektita kaj 
adorita estas la ĉefaĵo. 

Sed la manko de scienca spirito... ? 

Mi pro tio finas per citaĵo el Germana Esperantisto 
Junio 1913, Eldono A, p. 92: 


Malgranda eraro? 


Esperantistoj atentu! 
En Wochenausgabe des Berliner Tageblattes de la 29-a de 
Majo, Profesoro Wilhelm Ostwald aperigis artikolon „Weltsprache ?”” 
en formo de dialogo inter komercisto kaj scienculo. Entute la ar- 

tikolo estas objektiva; nur unu punkto estas rimarkinda por ni: 
Parolante pri la jam ekzistantaj lingvoj tnternaciaj la „scienculo” 
tute flanke preteriras Esperanton kaj rekomendas Idon, pri kiu li 
diras : 

„La plej altan punkton en tiu-ĉi evolua vico nuntempe atingis 
la mondlingvo Ido, kiu estas plibonigita kaj simpligita Esperanto, 
de tiu lingvo, kiu post la malapero de Volapŭk estis akirinta 
la plej grandan disvastiĝon.” 

En la originala teksto la kursive presitaj vortoj estas jenaj: 
gewonnen hatte. Laŭ tio la legantoj devas supozi, ke ankaŭ 
Esperanto estas malaperanta, kaj ke Ido nun estas la plej disvast- 
iĝinta lingvo internacia. Kelkaj konatoj, al kiuj mi montris la cit- 
itan tekston, almenaŭ komprenis ĝin tiel. 

Ĉi tiun malĝustan konjekton ni devas forigi de la leganioj de 
l dirita gazeto, kiu precipe iras eksterlanden. Pro tio mi petas la 
samideanojn, ankaŭ la negermanajn, ke kiel eble plej multaj el 
ili skribu al la redakcio de la gazeto kaj klarigu al ĝi la veran 
staton de la mondlingva movado kaj la neverecon de la diro, ke 
Ido estas plibonigita kaj simpligita Esperanto. Tio estas tiom pli 
facila, ke la redakcio en piednoto eĉ instigas la abonantojn (aŭ 
legantojn) al esprimado de ilia opinio pri la traktita problemo. 
Krom tio klarigo estas nepre necese, ĉar Prof. Ostwald volas daŭ- 
rigi la pritrakton de la sama temo. Sed mi insiste petas, ke oni 
skribu laŭfakte kaj objektive; ankaŭ sen trograndigo oni povas 
montri nian aferon sufiĉe forta. 

Se ne'germano volas skribi en Esperanto, kio estas tre rekom- 
endinda, li aldonu ĉe la kapo de sia letero la jenan germanlingvan 
rimarkon: Diesen in Esperanto geschrieben Brief übersetzt kos- 
tenlos Redakteur F. Ellersiek, Berlin S. 59, Wissmannstrasse 
46. Eko. 


Ni nun vidu, kia estas la „scienca spirito”, kiun la scienc- 
ulo Prof. OSTWALD praktikas, kaj kiun la Esperantistoj ne 
posedas. Ni lasos al niaj legantoj la konkludon, ĉu la 
Esperantistoj estas kompatindaj, ĉu gratulindaj pro la manko 
de la „scienca spirito” laŭ la kompreno de Prof. OSTWALD 
(Nobelpremio 1909). +) 


1) La Idistoj ne povas skribi la nomon de Prof. OSTWALD sen 
aldono de „Nobelpremio 1909”, kiun tiu granda ħemiisto ricevis 
pro siaj gravaj ĥemiaj eltrovoj. Kiom ili ridindigas sin mem kaj 

En mia nederlandlingva broŝuro mi citas la leteron, kiun 
skribis S-ro L. E. MEIER 12 Julio 1910 al la Germana 
Esperanto-Asocio. Li, Esperantisto de la komenco de nia 
movado, fariĝis Idisto en 1908. Li spertis, ke belaj prom- 
esoj kaj grandaj vortoj ne sufiĉas por valorigi iun senva- 
loran ateron. Kaj li denove fariĝis konvinkita Esperantisto 
post dujaraj spertoj kaj kun „firma konvinkiĝo”, unue ke 
la ŝanĝema lingvo Ido neniam fariĝos preta, fiksita kaj 
praktika lingvo; due ke la intenco de la Ido-estroj estas 
starigi idiomon por kulturitaj kaj sciencaj homoj, kvankam 
mondlingvo devas esti uzebla por ĉiu ajn homo, eĉ neklera 
kaj ordinara; trie ke nur tiu lingvo fine venkos, kiu havas 
la plej grandan nombron da anoj kaj tiurilate Ido neniam 
povos superi Esperanton. 

Jen kvieta konkludo de kompetentulo, konkludo, bazita 
nur „sur faktoj kaj spertoj. Kaj post atenta legado de tiu 
konkludo de S-ro MEIER, la „plibonigo” kaj simpligo” de 
Esperanto per Ido sin montras al ni kiel nuraj vortoj kaj 
fantaziaĵo. Ĉar la ĉefa eco de mondlingvo estas, ke ĝi 
estas uzebla de la tuta mondo, do de ĉiu ajn homo; kaj 
„mondlingvo”, al kiu mankas tiu ĉefa eco, neeble povas 
esti plibonigo kompare al efektiva mondlingvo, kiu estas 
laŭintence kaj laŭsperte uzebla de ĉiu ajn kaj por ĉio ajn. 
Kaj ĉu ne estas sensencaĵo paroli pri „simpligita” mond- 
lingvo kaj samtempe intence tiel kompliki ĝin, ke nur 
instruita kaj scienca homo scipovas ĝin praktike uzi ? Laŭ 
la „scienca spirito” de Prof. Ostwald do „simpligo” signifus 
la samon kiel malfaciligo komplikigo; kaj „plibonigo” la 
samon kiel: forpreni de iu afero ĝian ĉefan kaj karakter- 
izantan econ! — Tiu „simpligo” kaj „plibonigo” do estas 
nur vortoj, vortoj, vortoj; nur fantazio de la trompantaj 
kaj iluzio de la trompitaj Idistoj. Kaj kiu defale deziras 


Prof. OSTWALD estas facile kompreneble per jenaj ekzemploj: 
Prof. OSTWALD (Nobelpremio 1909) ne donos eĉ unu Pfennig por 
Esperanto; tio estas same ridinde kiel: Prof. OSTWALD (Nobelpr. 
1909) surmetas sian ĉapelon, kiam li estas promenonta; aŭ: Prof. 
OSTWALD (Nobelpr. 1909) elpoŝigas sian nastukon, kiam li ternas, 
k. t. p. 

informiĝi pri la neekzisto de plibonigo kaj simpligo de Ido 
rilate al Esperanto, tiu legu la efektive science verkitan 
broŝuron de Prof. AYMONIER. titolitan: „Pri Esperanto.” !) 

Ankaŭ laŭ la „scienca spirito” de Prof. Ostwald Esper- 
anto estis akirinta iam la plej granda disvastiĝon inter la 
lingvoj internaciaj. Sed ne nur preciše post la apero de 
Ido Esperanto akiris sian plej grandan disvastiĝon, sed 
ĝia disvastiĝo konstante fariĝas pli granda, tiel ke Prof. 
BOURLET en sia artikolo „De Paris à Rome par Gand, 
Stuttgart, Berne et Milan” prave skribas: „La Esperantistoj 
ne memoras someron, kiu donis tian vicon da festoj kaj 
kongresoj. De 14 Aŭgusto ĝis 15 Septembro 1913 la sam- 
ideanoj povos vojaĝi de urbo al urbo kaj ĉeesti ne inter- 
rompitan vicon da Esperantistaj manifestadoj.” — Precize 
Ido donis al Esperanto ĝian definitivan konfirmon. La 
organizita reformmanio (eĉ kun la helpo de Prof. Ostwald 
kaj de la mono, kiun li ricevis por helpi la disvastiĝon de 
la lingvo internacia kaj de kiu li eldonis eĉ ne unu Pfennig 
por Esperanto) ne pli efikis ol la individuaj reformklopodoj 
dum la 20 unuaj jaroj de la ekzisto de Esperanto. Male, 
preĝiŝse Ido montris, ke Esperanto estas la sola kaj plej 
perfekta formo de lingvo internacia por la praktika uzo 
tiel skribe kiel buŝe. Pro tio la plej granda disvastiĝo de 
Esperanto estas ankaŭ garantiita por la estonto. Kaj, kiel 
prave rimarkas S-ro Meier, Ido, kiu intence estas destinita 
nur por aparta klaso de personoj (instruitoj), neniam povos 
superi nombre Esperanton. Kiel antaŭe tiel ankaŭ nun kaj 
poste Esperantego povas enpoŝigi Ideton, kiel giganto 
enpoŝigas nagstuketon. 

je D-ro SMULDERS. 


P.S. Dum la korektado de la presprovoj de supra artikolo, mi 
ricevis la Majo-Junio-numeron de „Lingvo Kosmopolita, monata 
gazeto por la diskutado de lingvaj temoj kaj kontrolado de la 
lingva evoluo de Esperanto konforme al la postuloj de la tekniko 
kaj komerco;” redaktoro Prof. R. de SAUSSURE, konata scienculo, 
kiu de la komenco okupis sin pri la Ida lingvo kaj kiu per gravaj 


1 Vidu noton al la fino de tiu ĉi artikolo. 

lingvaj studoj tiom da klareco alportis al multaj komplikitaj lingvaj 
demandoj. Li (feliĉe!) finis sian teorian studon pri nova formo de 
lingvo internacia bazita sur Esperanto kaj Ido: studon, kiu eliras 
el la falsa vidpunkto, ke Ido estus preta lingvo kaj egale konside- 
rinda kiel Esperanto. Kvankam ni devis admiri la sagacecon de 
Prof. DE SAUSSURE, tiu studo estas al ni la malpli simpatia, ĉar 
ĝi estas bazita sur falsaj supozoj. Nun li komencos pritrakti aliajn 
temojn kaj respondas al demando: „Ĉu oni devas reformi Esper- 
anton?” Li devidas la demandon en du partoj: l-e Ĉu oni devas 
reformi la lingvon parolatan. 2-e Ĉu oni devas reformi la lingvon 
skribatan, t. e. la alfabeton de Esperanto ? 

La respondon al la unua demando: ĉu oni devas reformi la 
lingvon parolatan? ni trovas en la ĵus elirinta Majo-Junio-numero 
de L. K. 

Kaj Prof. DE SAUSSURE, la kompetenta scienculo, kiu dum jaroj 
serioze kaj enfunde pristudis la internacilingvan demandon, res- 
pondas konvinkite: NE! 

„Resume, al la demando, ĉu oni devas reformi la gramatikon 
de Esperanto? ni respondas senhezite: NE!” p. 35. 

„Resume al la demando, ĉu oni devas reformi la vortaron de 
Esperanto? ni ankaŭ respondas: NE! — Sufiĉas, ke la Scienca 
Asocio Esp. daŭrigu doni konsilojn pri la diversfakaj- vortaroj 
teknikaj, rekomendante eĉ kelkajn neologismojn por anstataŭi la 
nemultajn vortojn de U. V., kiuj havas formon neoportunan por la 
tekniko.” p. 37. 

„Do, se la Ida sistemo estas uzata korekte, ĝi estas tro malfacila, 
kaj se ĝi ne estas uzata korekte . . . . tiam Ido ne estas pli preciza 
ol Esperanto.” p. 39. 

„La derivado en Ido, diras S-ro ĈEFEĈ, vestas tiun lingvon per 
perforta jako. — Al tio mi aldonos: Hodiaŭ la derivado en Ido 
ŝajnas al kelkaj esti perfektigo de Esperanto, ĉar ili uzas Idon 
skribe; sed ju pli la Idistoj provos sian lingvon buŝe, des pli ili 
konstatos, ke lingvo estas uzota por interkompreniĝi, kaj.ne por 
plenumi la principon de renversebleco. 

„Kiuj uzas la internacian lingvon ne nur sur la papero, ne nur 
por paroladoj antaŭpreparitaj, sed por la parolado libera kaj im- 
provizita, tiuj scias, ke nur Esperanto posedas konstruon sufiĉe 
elastan kaj simplan por tiu celo, kaj ke la lingvoj tro aposterioraj 
aŭ tro logikaj estas allogiloj nur sur la papero.” p. 40. 

„Ido preferas do tiun principon de renversebleco al la principo 
de minimuma penado, kiu estas la regnanta principo ne nur en 
Esperanto, sed en Ĉiuj naturaj lingvoj.” p. 41. 

„Estas facile pruvi, ke la principo de renversebleco helpas nur 
la leganton kaj ke ju pli ĝi faciligas la taskon de la leganto, des 
pli ĝi malfaciligas tiun de la parolanto aŭ skribanto.” p. 42. 

„Resume, la Ida sistemo plifaciligas la taskon de la leganto, dum 
la Esperanta sistemo plifaciligas la taskon de la parolanto. La Es- 
peranta sistemo do estas preferinda, ĉar la tasko de la parolanto 
estas pli malfacila, do pli atendinda, ol la tasko de la leganto. 
Sed ĉar preskaŭ ĉiuj Idistoj estas „legantoj” (de la gazetoj redak- 
titaj de kelkaj ĉefuloj), la plejmulto el ili sincere kredas, ke Ido 
estas supera je Esperanto. Ni donas al ili la konsilon, provi paro- 
ladi en Ido pri temo ne antaŭe preparita, kaj ili baldaŭ konstatos, 
ke la Ida sistemo de derivado estas tre ĝenanta, eĉ netolerebla, 
por la libera uzo de la parolo.” p. 43. 

„Por montri la diferencon inter la Esperanta kaj la Ida sistemoj, 
ni faru komparon; la vorto kulero estas sufiĉe precisa, tamen ek- 
zistas diversaj specoj de kuleroj: supkuleroj, desertkuleroj, tekuleroj 
k. t. p. Nu, imagu lingvon, en kiu oni ne rajtas uzi la vorton 
kulero tute sola, sed oni estus devigata, uzi nur la vortojn sup- 
kulero, desertkulero, tekulero, eĉ kiam la simpla vorto kulero 
sufiĉus por la kompreniĝo: tia estas la lingvo Ido. En tiu lingvo 
oni ne povas uzi la ĝeneralan adjektivan (aŭ verban) finaĵon, sen 
precizigi la specon de la adjektivo (aŭ verbo), eĉ kiam la kom- 
preniĝo tion ne postulas.” p. 44.... 

Sed oni legu la tutan dokumentitan artikolon de Prof. DE SAUSSURE. 
Sufiĉas por montri, ke scienculo riskas kompromiti sian sciencan 
reputacion, kiam li serioze proponas kiel sciencan fakton la, jam 
al la historio apartenantan, fabelon pri Ido kiel „plibonigita kaj 
simpligita” Esperanto! 

D-ro S. 


